Драги ученици,

Ваш задатак за ову недељу је да се сви улогујете и научите ефикасно да користите нову наставну платформу Microsoft Teams.

За успешно савладавање овог задатка погледајте упутства постављена на интернет адреси: <https://www.rasporednastave.gov.rs/alati-uputstva.php>

Приступ платформи је обезбеђен за све ученике и наставнике у основним и средњим школама. Платформи је могуће приступити са рачунара и са мобилних уређаја. Платформи се приступа коришћењем адресе електронске поште која се добија када се на добијено корисничко име надовеже "@eprosveta.ac.rs" (нпр. за корисничко име 12345\_234\_r3os\_o1\_u55 адреса за приступ платформи је 12345\_234\_r3os\_o1\_u55@eprosveta.ac.rs). Уколико ученик и даље има проблем са приступом платформи, потребно је да се родитељ обрати разредном старешини и провери да ли је достављена исправна иницијална лозинка.

Обратите пажњу на [Упутство за ученике/студенте](https://www.rasporednastave.gov.rs/doc/ucenicko-uputstvo-za-pocetak-rada-u-microsoft-teams-programu-prilagodjenom-za-obrazovanje-na-daljinu.pdf) .

Такође можете погледати и кратка видео упутства на истој интернет страници:

**Корак по корак упутство за приступ услузи**

**1. Како се улоговати на Тимс**

**2. Како променити језик приказа**

**У вашем одељењу, избором предмета добијате приказ прозора за објаве унутар тог предмета. Све објаве које су овде написане виде сви чланови одељења.**

**У одељку Датотеке (Files) налазиће се сав материјал који вам шаљем.**

**Материјал се може послати из прозора за објаве као прилог уз поруку, али га ви нећете слати мени на тај начин.**


**Можете ми се обратити питањем из овог прозора за објаву, а можете на исти начин комуницирати и са осталим члановима тима (одељења).**

**Објаве се разликују од ћаскања. Документи подељени у објавама аутоматски се постављају у Датотеке (ви не треба ваше радове да постављате тамо).**


**За сваки предмет, предметни наставник ће вам саопштити на који начин ћете комуницирати са њим и слати му радове.**

**РАДОВЕ ЗА ОВАЈ ПРЕДМЕТ ШАЉЕТЕ НА СЛЕДЕЋИ НАЧИН:**


**Постављањем миша на кружић са иницијалима наставника добија се опција да се отпочне ћаскање са наставником.**

****

**Избором те опције, отвара се прозор у који можете унети текст и приложити ваш рад избором опције Приложи која је приказана спајалицом.**



Изабраћете опцију: Отпреми са мог рачунара



Свако од вас треба прво веома **пажљиво да прочита упутства**, а онда ми на описани начин, **путем ћаскања, пошаље** једну **прикладну** слику која ће по вашем мишљењу илустровати наставу на даљину .

**Овај начин слања важи искључиво за Технику и технологију, односно Техничко и информатичко образовање за ученике који су у мојој групи. Упутства за остале предмете ћете добити од предметних наставника.**